
PARLAMENTUL ROMÂNIEI

CAMERA DEPUTAŢILOR
	Comisia pentru agricultură, silvicultură, industrie alimentară şi servicii  specifice
	                   Bucureşti, 25.10.2005              
                  Nr.24/465


RAPORT
asupra proiectului de Lege pentru aprobarea Ordonanţei Guvernului nr.46/2005 privind accelerarea absorbţiei fondurilor SAPARD prin garantarea creditelor de cofinanţare cu activele achiziţionate în cadrul proiectelor SAPARD   
Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond  cu proiectul de Lege pentru aprobarea Ordonanţei Guvernului nr.46/2005 privind accelerarea absorbţiei fondurilor SAPARD prin garantarea creditelor de cofinanţare cu activele achiziţionate în cadrul proiectelor SAPARD, transmis cu adresa nr.P.L. – X 461 din 10 octombrie  2005 şi înregistrat sub nr.24/432/11.10.2005. 
La întocmirea raportului, Comisia a avut în vedere avizul Consiliului Legislativ.
 Proiectul de lege are ca obiect de reglementare aprobarea Ordonanţei Guvernului nr.46/2005 privind accelerarea absorbţiei fondurilor SAPARD prin garantarea creditelor de cofinanţare cu activele achiziţionate în cadrul proiectelor SAPARD. 
Proiectul de Lege pentru aprobarea Ordonanţei Guvernului nr.46/2005 privind accelerarea absorbţiei fondurilor SAPARD prin garantarea creditelor de cofinanţare cu activele achiziţionate în cadrul proiectelor SAPARD face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnii Dan Gherghelaş  –   director general adjunct al Agenţiei SAPARD şi Vasile Lupu – secretar de stat în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 23 de deputaţi, din totalul de 25 de membri ai comisiei.

Raportul Comisiei a fost adoptat în unanimitate, în şedinţa din 25 octombrie 2005.

În urma dezbaterii, Comisia propune adoptarea proiectului de lege în forma prezentată de Senat.

Proiectul de lege a fost adoptat de Senat în şedinţa din 4 octombrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

           VICEPREŞEDINTE,



SECRETAR,
           Adrian SEMCU


          Ioan   MUNTEANU
Întocmit: Consilier Anton PĂŞTINARU    

